Forslag til RÅDETS AFGØRELSE om den holdning, som skal indtages på Den Europæiske Unions vegne i Den Internationale Søfartsorganisation på den 93. samling i Komitéen for Sikkerhed på Søen, når det gælder vedtagelsen af ændringerne til SOLAS-regel II-2/1, 2/3, 2/9.7, 2/13.4, 2/18, 2/20-1, 2/29, SOLAS-konventionens kapitel III, koden for redningsmidler og koden for det udvidede synsprogram fra 2011 /* COM/2014/0208 final - 2014/0119 (NLE) */





BEGRUNDELSE 1. INDLEDNING Formålet med dette kommissionsforslag er at fastlægge den holdning, som Unionen skal indtage på den 93. samling i IMO's Komité for Sikkerhed på Søen, når det gælder de syv ændringer, der er beskrevet særskilt under følgende punkter: 1.1. Ændring af SOLAS-regel II-2/3 og II-2/9.7 vedrørende brandmodstandsevnen i ventilationskanaler på nye skibe Med ændringerne af SOLAS-konventionens kapitel II-2 indføres der nye forskrifter for ventilationssystemer på skibe. Ændringerne tager også sigte på at præcisere de forskrifter, der gælder for installation af brand- og røgspjæld og for fjernbetjente røgspjæld. Der er desuden tilføjet nye definitioner på røgspjæld og brandspjæld. Ændringerne er beskrevet i bilag 13 til MSC 92/26/Add.1. I MSC 92-rapporten (MSC 92/26), punkt 8.6, angives det, at ændringerne vil blive vedtaget på MSC 93. 1.2. Ændring af SOLAS-regel II-2/13.4 vedrørende yderligere udgangsveje fra maskinrum på nye passager- og fragtskibe SOLAS-konventionens kapitel II-2 indeholder forskrifter for udgangsveje i tilfælde af brand. Med disse ændringer af forskrifterne i SOLAS-konventionen sikres det, at lejder og trapper med åbne trin, der befinder sig i maskinrum, som er en del af en udgangsvej, og som ikke er indskottet, er fremstillet af stål. Der indføres desuden forskrifter for udgangsveje fra værksteder i maskinrum. Ændringerne er beskrevet i bilag 13 til MSC 92/26/Add.1. I MSC 92-rapporten (MSC 92/26), punkt 8.17, angives det, at ændringerne vil blive vedtaget på MSC 93. 1.3. Ændring af SOLAS-regel II-2/18 vedrørende landingspladser for helikoptere på nye ro-ro-passagerskibe SOLAS-konventionens kapitel II-2 indeholder forskrifter for helikopterfaciliteter. Disse ændringer af SOLAS-konventionen tager sigte på at indføre IMO-cirkulære MSC.1/Circ.1431 af 22. juni 2012 vedrørende retningslinjer for godkendelse af skumslukningsudstyr til helikopterfaciliteter. Det præciseres således, at skumslukningsanlæg skal være i overensstemmelse med disse retningslinjer. Ændringerne er beskrevet i bilag 13 til MSC 92/26/Add.1. I MSC 92-rapporten (MSC 92/26), punkt 8.30, angives det, at ændringerne vil blive vedtaget på MSC 93. 1.4. Ændring af SOLAS-konventionens kapitel III og dertil knyttede krav om regelmæssig vedligeholdelse af redningsbåde og mand over bord-både på alle skibe SOLAS-konventionens kapitel III indeholder forskrifter for redningsmidler. Disse ændringer af SOLAS-konventionen tager sigte på at gøre kravet om regelmæssig vedligeholdelse af redningsbåde og mand over bord-både bindende. Ændringerne er beskrevet i bilag 31 til MSC 92/26/Add.2. I MSC 92-rapporten (MSC 92/26), punkt 13.16, angives det, at ændringerne vil blive vedtaget på MSC 93. 1.5. Ændring af LSA-koden for redningsmidler (International Life-saving Appliances - LSA), når det gælder referencetestanordninger (Reference Test Devices - RTD) samt revision af de dertil knyttede henstillinger om prøvning af redningsmidler og retningslinjer for godkendelse af udviklingen af en færdig referenceanordning til prøvning af redningsmidler for voksne IMO's LSA-kode om redningsmidler indeholder forskrifter for redningsmidler. Disse ændringer af LSA-koden tager sigte på at indføre nye forskrifter for referencetestanordninger for redningsveste. Ændringerne er beskrevet i bilag 34 til MSC 92/26/Add.2. I MSC 92-rapporten (MSC 92/26), punkt 13.27.1, angives det, at ændringerne vil blive vedtaget på MSC 93. 1.6. Ændring af SOLAS-regel II-1/29 vedrørende forskrifterne for prøvning af styreanlæg SOLAS-konventionens kapitel II-1 indeholder forskrifter for styreanlæg, og det fastsættes, hvordan man kan dokumentere, at disse anlæg opfylder forskrifterne. Med disse ændringer af SOLAS-konventionen indføres der en alternativ metode til dokumentation af, at anlægget opfylder forskrifterne, som kan anvendes i de tilfælde, hvor det ikke er praktisk muligt at foretage prøvningen til søs, når skibet er på største dybgang. Disse ændringer er fastsat i bilag 35 til MSC 92/26/Add.2. I MSC 92-rapporten (MSC 92/26), punkt 13.29, angives det, at ændringerne vil blive vedtaget på MSC 93. 1.7. Ændring af ESP-koden for det udvidede synsprogram fra 2011 (Enhanced Survey Programme - ESP) for navnlig at bringe denne i overensstemmelse med den praksis, der anvendes af klassifikationsselskaberne/de anerkendte organisationer Tilstandsvurderingsordningen (CAS) indeholder rammereglerne for en skærpet inspektion af ældre skibe. Hvordan denne skærpede inspektion skal udføres, beskrives i det skærpede inspektionsprogram, også kaldet det udvidede synsprogram (ESP), der anvendes i forbindelse med syn af bulkskibe og olietankskibe. Eftersom det udvidede synsprogram (ESP) indgår i tilstandsvurderingsordningen (CAS) som et værktøj til at nå de mål, der er opstillet, er der i ordningen henvist til programmet. Ændringerne af ESP-koden har til formål at bringe det udvidede synsprogram (ESP) i overensstemmelse med gældende praksis. Ændringerne er beskrevet i bilag 36 til MSC 92/26/Add.2. I MSC 92-rapporten (MSC 92/26), punkt 13.33, angives det, at ændringerne vil blive vedtaget på MSC 93. 2. VEDTAGELSE AF IMO's ÆNDRINGER 2.1. Vedtagelse af ændringerne til SOLAS-regel II-2/1, 2/3, 2/9.7, 2/13.4, 2/18, 2/20-1, 2/29, SOLAS-konventionens kapitel III, koden for redningsmidler og koden for det udvidede synsprogram fra 2011 Disse ændringer blev godkendt på den 92. samling i Komitéen for Sikkerhed på Søen den 12.-21. juni 2013 og fremlægges til vedtagelse på Komitéens 93. samling den 14.-23. maj 2014. 2.2. Godkendelse og ikrafttræden. Når Komitéen for Sikkerhed på Søen har godkendt og vedtaget ovennævnte ændringer, vil de blive forelagt de respektive kontraherende parter, således at de kan give deres samtykke til at lade sig binde af de pågældende ændringer. 3. RELEVANT EU-LOVGIVNING OG EU’S KOMPETENCE 3.1. Ændring af SOLAS-regel II-2/3 og II-2/9.7 vedrørende brandmodstandsevnen i ventilationskanaler på nye skibe Unionen har allerede ved kapitel II-2 i bilag I til direktiv 2009/45/EF[1] om sikkerhedsregler og -standarder for passagerskibe fastsat bestemmelser om brandsikring, opdagelse og slukning af brand. I regel 12 i afsnit A til nævnte kapitel fastsættes der bestemmelser om ventilationskanaler, som er udarbejdet på grundlag af de SOLAS-forskrifter, som nu forventes at blive ændret. I kapitel II-2, afsnit B, regel 9, i nævnte bilag fastsættes desuden vidtrækkende og detaljerede krav til byggematerialer, der anvendes til ventilationskanaler i de forskellige dele af passagerskibe afhængigt af, hvilken klasse der er tale om. Med ændringen af kapitel II-2, afsnit C, regel 9, i SOLAS-konventionen erstattes hele punkt 7 om ventilationssystemer, idet ændringen omfatter både definition og afprøvning med henblik på gennemføring af kanaler, herunder særlige arrangementer for passagerskibe, som befordrer mere end 36 passagerer. Hvis ovennævnte ændring vedtages, vil det derfor være nødvendigt at ændre bestemmelserne om ventilationskanaler i direktiv 2009/45/EF. Der vil f.eks. være tale om bestemmelserne om gennemføring af kanaler i kapitel II-2, afsnit A, regel 12, i direktivets bilag I og bestemmelserne i om ventilationssystemer i afsnit B, regel i, gældende for skibe, der befordrer mere end 36 passagerer. De ændringer af SOLAS-konventionen, som skal vedtages, kan således få indflydelse på de bestemmelser om ventilationskanaler, der er fastsat i direktiv 2009/45/EF. 3.2. Ændring af SOLAS-regel II-2/13.4 vedrørende yderligere udgangsveje fra maskinrum på nye passager- og fragtskibe Unionen har allerede ved kapitel II-2 i bilag I til direktiv 2009/45/EF fastsat bestemmelser om udgangsveje fra maskinrum på passagerskibe, navnlig i regel 6 i nævnte kapitels afsnit B (Brandsikkerhedsforanstaltninger), som er udarbejdet på grundlag af de SOLAS-forskrifter, der nu forventes at blive ændret. Hvis ovennævnte ændringer vedtages, vil bestemmelserne om udgangsveje, også fra maskinrum, i direktiv 2009/45/EF skulle ændres, idet der tages hensyn til de særlige bestemmelser, der gælder for skotdækket. De ændringer af SOLAS-konventionen, som skal vedtages, kan således få indflydelse på de bestemmelser om udgangsveje fra maskinrum for nye passagerskibe, der er fastsat i direktiv 2009/45/EF. 3.3. Ændring af SOLAS-regel II-2/18 vedrørende landingspladser for helikoptere på nye ro-ro-passagerskibe Unionen har allerede ved kapitel II-2 i bilag I til direktiv 2009/45/EF fastsat bestemmelser om helikopterlandingspladser. Det fastsættes navnlig i regel 18 i nævnte kapitels afsnit B, at "skibe med helikopterdæk skal opfylde forskrifterne i regel 18 i afsnit G i SOLAS-konventionen af 1974 kapitel II-2 som revideret pr. 1. januar 2003". Det forventes nu, at disse forskrifter vil blive ændret. Hvis ovennævnte ændring vedtages, vil det derfor være nødvendigt at ændre bestemmelserne om helikopterlandingspladser på nye ro-ro-passagerskibe i direktiv 2009/45/EF. De ændringer af SOLAS-konventionen, som skal vedtages, kan få konsekvenser for bestemmelserne om helikopterlandingspladser i direktiv 2009/45/EF, eftersom de udstikker rammerne for udarbejdelsen af eventuelle ændringer. 3.4. Ændring af SOLAS-konventionens kapitel III og dertil knyttede krav om regelmæssig vedligeholdelse af redningsbåde og mand over bord-både på alle skibe Unionen har allerede ved kapitel III, regel 12, i bilag I til direktiv 2009/45/EF om sikkerhedsregler og -standarder for passagerskibe fastsat bestemmelser om beredskab, vedligeholdelse og eftersyn af redningsmidler. I regel 12.2 fastsættes det, at "redningsmidler skal vedligeholdes og efterses i overensstemmelse med bestemmelserne i SOLAS-regel III/20". I henhold til direktivet skal de relevante SOLAS-forskrifter, som nu forventes at blive ændret, derfor overholdes, og sådanne ændringer vil få direkte konsekvenser for EU-lovgivningen. De foreslåede ændringer af de relevante SOLAS-forskrifter vil således få konsekvenser for bestemmelserne i direktiv 2009/45/EF om beredskab, vedligeholdelse og eftersyn af redningsmidler. 3.5. Ændring af LSA-koden for redningsmidler (International Life-saving Appliances - LSA), når det gælder referencetestanordninger (Reference Test Devices - RTD) samt revision af de dertil knyttede henstillinger om prøvning af redningsmidler og retningslinjer for godkendelse af udviklingen af en færdig referenceanordning til prøvning af redningsmidler for voksne Unionen har allerede ved kapitel III i bilag I til direktiv 2009/45/EF om sikkerhedsregler og -standarder for passagerskibe fastsat bestemmelser om personlige redningsmidler. Det fastsættes bl.a. i regel 2.2 i nævnte kapitel, at sådanne redningsmidler skal opfylde forskrifterne i LSA-koden. I artikel 5, stk. 1, i direktiv 96/98/EF[2] om udstyr på skibe er det desuden fastsat, at udstyr, der er opført i bilag A.1, og som er anbragt om bord på et EF-skib, skal opfylde de relevante krav i de internationale instrumenter, der er omhandlet i nævnte bilag. I punkt A.1/1.4 i tabellen i bilag A.1 fastsættes det, at IMO-resolution MSC 48(66) (LSA-koden) er gældende norm for redningsveste, og at IMO-resolution A.689(17), som ændret, er gældende prøvningsstandard. I henhold til begge direktiver skal de relevante SOLAS-forskrifter, som nu forventes at blive ændret, derfor overholdes, og sådanne ændringer vil få direkte konsekvenser for EU-lovgivningen. De foreslåede ændringer af LSA-koden har således konsekvenser for bestemmelserne både i direktiv 2009/45/EF og i direktiv 96/98/EF. 3.6. Ændring af SOLAS-regel II-1/29 vedrørende forskrifterne for prøvning af styreanlæg Unionen har allerede ved kapitel II-1, afsnit C, regel 6 og 7, i bilag I til direktiv 2009/45/EF fastsat bestemmelser om prøvning af styreanlæg, som er udarbejdet på grundlag af og gentager netop de bestemmelser i SOLAS-konventionen, som nu forventes at blive ændret. Hvis ovennævnte ændringer vedtages, vil det være nødvendigt at ændre bestemmelserne i direktiv 2009/45/EF om hoved- og reservestyreanlæg under hensyntagen til de nye SOLAS-forskrifter. De ændringer af SOLAS-konventionen, som skal vedtages, kan således få indflydelse på bestemmelserne i direktiv 2009/45/EF. 3.7. Ændring af ESP-koden for det udvidede synsprogram fra 2011 (Enhanced Survey Programme - ESP) for navnlig at bringe denne i overensstemmelse med den praksis, der anvendes af klassifikationsselskaberne/de anerkendte organisationer. Forordning (EU) nr. 530/2012[3] om fremskyndet indfasning af krav om dobbeltskrogs- eller tilsvarende design for olietankskibe med enkeltskrog har til formål at indføre en ordning, som skal fremskynde anvendelsen af de krav om dobbeltskrogs- eller tilsvarende design, der er fastsat i MARPOL 73/78, som er defineret i forordningens artikel 3, på olietankskibe med enkeltskrog samt at forbyde transport af svære olier til eller fra medlemsstaternes havne i enkeltskrogede olietankskibe. Denne forordning gør det obligatorisk at anvende IMO's tilstandsvurderingsordning (CAS) på enkeltskrogede olietankskibe, der er ældre end 15 år. I artikel 5 fastsættes det, at sådanne tankskibe skal opfylde kravene i tilstandsvurderingsordningen (CAS), som i artikel 6 defineres som den tilstandsvurderingsordning, der er vedtaget ved resolution MEPC 94(46) af 27. april 2001 som ændret ved resolution MEPC 99(48) af 11. oktober 2002 og ved resolution MEPC 112(50) af 4. december 2003. Det beskrives i det skærpede inspektionsprogram, også kaldet det udvidede synsprogram (ESP), der anvendes i forbindelse med syn af bulkskibe og olietankskibe, hvordan den skærpede inspektion skal udføres. Eftersom det udvidede synsprogram (ESP) indgår i tilstandsvurderingsordningen (CAS) som et værktøj til at nå de mål, der er opstillet, vil eventuelle ændringer af ESP i henhold til forordning (EU) nr. 530/2012 automatisk finde direkte anvendelse. De ændringer, der skal vedtages på MSC 93, og som tager sigte på at ændre ESP-koden, vil derfor få konsekvenser for EU-lovgivningen som følge af anvendelsen af forordning (EU) nr. 530/2012. 3.8. Sammenfatning På baggrund af den relevante EU-lovgivning, der er beskrevet ovenfor, finder Kommissionen, at vedtagelsen af de syv nævnte ændringer, som forventes at finde sted på MSC 93, hører under Unionens enekompetence, jf. artikel 3, stk. 2, i TEUF, i og med, at vedtagelsen af de nævnte internationale instrumenter har indvirkning på fælles regler, eller ændrer deres anvendelsesområde. I overensstemmelse med en velkonsolideret retspraksis kan medlemsstaterne ikke – heller ikke selv om Unionen ikke er medlem af IMO - påtage sig forpligtelser, som kan forventes at have indflydelse på EU-regler, der er vedtaget med henblik på opfyldelse af traktaterne, medmindre de på forslag af Kommissionen ved en rådsafgørelse bemyndiges hertil. 4. KONKLUSION Kommissionen fremsætter derfor et forslag til Rådets afgørelse om den holdning, der skal indtages på Den Europæiske Unions vegne, til ændringerne i ovennævnte punkt 1.1-1.7, som skal vedtages på den 93. samling i Komitéen for Sikkerhed på Søen. 2014/0119 (NLE) Forslag til RÅDETS AFGØRELSE om den holdning, som skal indtages på Den Europæiske Unions vegne i Den Internationale Søfartsorganisation på den 93. samling i Komitéen for Sikkerhed på Søen, når det gælder vedtagelsen af ændringerne til SOLAS-regel II-2/1, 2/3, 2/9.7, 2/13.4, 2/18, 2/20-1, 2/29, SOLAS-konventionens kapitel III, koden for redningsmidler og koden for det udvidede synsprogram fra 2011 RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 100, stk. 2, og artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) EU's tiltag inden for søtransport bør have til formål at forbedre sikkerheden til søs. (2) Komitéen for Sikkerhed på Søen (MSC) godkendte på sin 92. samling ændringer til SOLAS-regel II-2/1, 2/3, 2/9.7, 2/13.4, 2/18, 2/20-1, 2/29, SOLAS-konventionens kapitel III, koden for redningsmidler og koden for det udvidede synsprogram fra 2011. Ændringerne forventes at blive vedtaget på den 93. samling i MSC i maj 2014. (3) Med ændringerne af SOLAS-regel II-2/3 og II-2/9.7 vedrørende brandmodstandsevnen i ventilationskanaler på nye skibe vil der blive indført nye forskrifter for ventilationssystemer på skibe, som også kommer til at gælde for passagerskibe, der befordrer mere end 36 passagerer. Bestemmelserne om gennemføring af ventilationskanaler og om ventilationssystemer på skibe, der befordrer mere end 36 passagerer, der er fastsat i henholdsvis kapitel II-2, afsnit A, regel 12, og kapitel II-2, afsnit B, regel 9, i bilag I til direktiv 2009/45/EF[4] om sikkerhedsregler og -standarder for passagerskibe, dækker disse spørgsmål og er udarbejdet på grundlag af de SOLAS-forskrifter, som nu forventes ændret. (4) Med ændringerne af SOLAS-regel II-2/13.4 vil der blive indført krav om yderligere udgangsveje fra maskinrum på nye passager- og fragtskibe. Bestemmelserne i kapitel II-2, afsnit B, regel 6, i bilag I til direktiv 2009/45/EF (Udgangsveje) dækker disse spørgsmål og er udarbejdet på grundlag af de SOLAS-forskrifter, som nu forventes ændret. (5) Med ændringerne af SOLAS-regel II-2/18 vedrørende landingspladser for helikoptere på nye ro-ro-passagerskibe vil der blive indført krav om, at skumslukningsanlæg skal være i overensstemmelse med IMO-cirkulære MSC.1/Circ.1431 af 22. juni 2012 vedrørende retningslinjer for godkendelse af skumslukningsudstyr til helikopterfaciliteter. I kapitel II-2, afsnit B, regel 18, i bilag I til direktiv 2009/45/EF fastsættes det, at skibe med helikopterdæk skal opfylde de forskrifter i SOLAS-reglerne som ændret pr. 1. januar 2003, som nu forventes ændret. (6) Ændringerne af regel 20 i SOLAS-konventionens kapitel III og de dertil knyttede krav om regelmæssig vedligeholdelse af redningsbåde og mand over bord-både på alle skibe tager sigte på at gøre disse detaljerede krav bindende. I henhold til kapitel III i bilag I til direktiv 2009/45/EF skal vedligeholdelse og eftersyn af redningsmidler udføres i overensstemmelse med de forskrifter i SOLAS-regel III/20, som nu forventes ændret. (7) Med ændringerne af LSA-koden for redningsmidler (International Life-saving Appliances - LSA), når det gælder referencetestanordninger (Reference Test Devices - RTD), indføres der nye krav til prøvningsanordninger. I henhold til kapitel III, regel 2.2, i direktiv 2009/45/EF skal alle personlige redningsmidler opfylde forskrifterne i LSA-koden. Det fastsættes desuden i artikel 5, stk. 1, i direktiv 96/98/EF[5] om udstyr på skibe, at udstyr, der er opført i direktivets bilag A.1, og som er anbragt om bord på et EF-skib, skal opfylde de relevante krav i de internationale instrumenter, der er omhandlet i nævnte bilag. I punkt A.1/1.4 i tabellen i bilag A.1 fastsættes det, at IMO-resolution MSC 48(66) vedrørende LSA-koden er den norm, der gælder for redningsveste, og denne norm forventes nu ændret. (8) Med ændringerne af SOLAS-regel II.1/29 vedrørende prøvning af styreanlæg vil der blive indført yderligere forskrifter for, hvordan man kan påvise overholdelse i forbindelse med prøvninger til havs. Bestemmelserne i kapitel II-1, afsnit C, regel 6 og 7, i bilag I til direktiv 2009/45/EF er udarbejdet på grundlag af og gentager forskrifterne om prøvning af hoved- og reservestyreanlæg i kapitel II-1, afsnit C, regel 9, i SOLAS-konventionen, som nu forventes ændret. (9) Ændringerne af ESP-koden for det udvidede synsprogram (Enhanced Survey Programme - ESP) bringer den i overensstemmelse med den praksis, der anvendes af klassifikationsselskaberne. I henhold til artikel 5 og 6 i forordning (EU) nr. 530/2012[6] om fremskyndet indfasning af krav om dobbeltskrogs- eller tilsvarende design for olietankskibe med enkeltskrog er det obligatorisk at anvende IMO's tilstandsvurderingsordning (CAS) på enkeltskrogede olietankskibe, som er over 15 år gamle. Det beskrives i det skærpede inspektionsprogram, også kaldet det udvidede synsprogram (ESP), der anvendes i forbindelse med syn af bulkskibe og olietankskibe, hvordan den skærpede inspektion skal udføres. Eftersom ESP indgår i tilstandsvurderingsordningen (CAS) som et værktøj til at nå de mål, der er opstillet, vil eventuelle ændringer af ESP i henhold til forordning (EU) nr. 530/2012 automatisk finde anvendelse. (10) Unionen er hverken medlem af IMO eller kontraherende part i de pågældende konventioner eller koder. Rådet bør derfor bemyndige medlemsstaterne til at udtrykke Unionens holdning og give deres samtykke til at lade sig binde af disse ændringer — VEDTAGET DENNE AFGØRELSE: Artikel 1 1. Unionens holdning på den 93. samling i IMO's Komité for Sikkerhed på Søen er at erklære sig enig i vedtagelsen af ændringerne af SOLAS-regel II-2/3, 2/9.7, 2/13.4 og 2/18 som fastsat i bilag 13 til IMO-dokument MSC 92/26.Add.1, og i vedtagelsen af ændringerne af SOLAS-regel II-2/20-1, 2/29, SOLAS-konventionens kapitel III, koden for redningsmidler og koden for det udvidede synsprogram fra 2011 som fastsat i henholdsvis bilag 31, 34, 35 og 36 til IMO-dokument MSC 92/26/Add.2. 2. Unionens holdning, jf. stk. 1, indtages af de medlemsstater, der er medlemmer af IMO, idet de handler i fællesskab i Unionens interesse. 3. Der kan aftales formelle og mindre ændringer af denne holdning, uden at den skal ændres. Artikel 2 Medlemsstaterne bemyndiges til i Unionens interesse at give deres samtykke til at lade sig binde af de ændringer, der er omhandlet i artikel 1, stk. 2. Artikel 3 Denne afgørelse er rettet til medlemsstaterne. Udfærdiget i Bruxelles, den […]. På Rådets vegne Formand [1] EUT L 163 af 25.6.2009, s. 1. [2] EFT L 46 af 17.2.1997, s. 25. [3] EUT L 172 af 30.6.2012, s. 3. [4] EUT L 163 af 25.6.2009, s. 1. [5] EFT L 46 af 17.2.1997, s. 25. [6] EUT L 172 af 30.6.2012, s. 3.